**Pápakörnyéki Önkormányzatok Feladatellátó Társulás**

**Elnökétől**

**8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2016. március 30-i ülésére**

**Tisztelt Társulási Tanács!**

A Magyar Telekom Nyrt. (továbbiakban: Szolgáltató) és a Társulás tag önkormányzatainak többsége között évek óta van mobilszolgáltatásra vonatkozó előfizetői megállapodás.

Az elmúlt két évben az új előfizetés megkötése a meglévő előfizetés módosítása a szerződéses viszonyok összetettsége miatt komoly problémát okozott. Önmagában feszültség forrása lett a 2013. évi tarifamódosítás is.

A Társulás vezetése és a Szolgáltató szeretné a jelenleg kialakult helyzetet rendezni, ráadásul oly módon, hogy az a szolgáltatásban érintett önkormányzatok számára az előfizetések díjának jelentős csökkenését is eredményezze.

A megoldási javaslat a következő lenne.

a) A Társulás keretmegállapodást köt a Szolgáltatóval, ebben szabályoznák a szolgáltatással kapcsolatos szerződéses feltételeket.

b) Az Önkormányzatok a keretmegállapodás alapján kötnek előfizetői megállapodást a Szolgáltatóval.

c) A Társulás az Önkormányzatok által kötött szolgáltatói megállapodásokért nem felel.

d) A Szolgáltató az keretmegállapodás feltételeit az alábbiak szerint javasolja megállapítani:

- a keretmegállapodás 2 éves előfizetői időszakra jön létre,

- ahhoz csatlakozhatnak önkormányzatok, intézmények, az önkormányzat illetékességi területén székhellyel rendelkező egyesületek, alapítványok,

az alábbi nettó tarifaelemekkel:

Havi alapdíj: 1500 Ft

Díjcsomagban foglalt alapdíjas beszélgetés bármely belföldi irányba: 500 perc

Hálózaton belüli hívás esetén minden időben: 5 Ft

Belföldi, vezetékes hálózatba történő hívás esetén: 5 Ft

Belföldi, más mobil hálózatba történő hívás esetén 5 Ft

Hangpostás felhívása esetén: 0 Ft

SMS küldés belföldi hálózatba 5 Ft/db

Az előfizetés magába foglal 1 GB adatforgalomig mobil internetszolgáltatást.

Más (pl. kapcsolási díj) az előfizetéshez nincs hozzárendelve.

Abban az esetben, ha a Tisztelt Társulási Tanács a keretmegállapodást jóváhagyja a fent írt feltételekkel az Önkormányzatok 2016. április 15-ig jelezhetik az előfizetés megkötésére vonatkozó szándékukat a Társulás felé, s a Szolgáltató megbízott képviselője azt követően az Önkormányzatok polgármesterivel, illetve előfizetőkkel a kapcsolatot külön-külön fel fogja venni.

Az előfizető tehát nem feltétlenül kell, hogy az Önkormányzat legyen, s arra is van lehetőség, hogy a számlát ne az előfizető, hanem a szolgáltatást igénybe vevő kapja meg, azonban ebben az esetben is az előfizető áll helyt végső soron a szolgáltatás kapcsán.

Fontos eleme a keretmegállapodásnak, hogy indokolt esetben az egyes előfizetést meg lehet szüntetni. Az előzetes egyeztetések alapján ennek mértékét a Szolgáltatóval úgy határoznánk meg, hogy a 2016. április 15-ig beérkezett önkormányzati előfizetői igények képeznék azt a bázisszámot, amihez képest az előfizetési időszak 2 éve alatt annak legfeljebb 10 %-a lenne megszüntethető.

A Társulás negyedévente kapna Szolgáltatótól kimutatást az előfizetések számáról, azok lejártáról, ezzel egy átlátható adatbázis jönne létre.

A jelen keretmegállapodás lejártát követően az új keretmegállapodást is Társulási Tanács hagyná jóvá, így az Önkormányzatok polgármesterei dönthetnek annak tartalmáról, feltételeiről.

Mivel egy új szolgáltatási rend bevezetését szeretnénk megvalósítani, biztosan lehetnek olyan kérdések, amire előzetesen nem gondoltunk, azonban a Szolgáltató képviselőivel az a célunk, hogy az Önkormányzatok érdekében álló és rendezett viszonyok alakuljanak ki az előfizetéses mobilszolgáltatás területén.

Kérem a Tisztelt Társulási Tanácsot, hogy az előterjesztést megtárgyalni, az alábbi határozati javaslatot jóváhagyni szíveskedjék.

Vaszar, 2016. 03. 21.

**Varga Péter**

**elnök**

**Pápakörnyéki Önkormányzatok Feladatellátó Társulás**

**Társulási Tanácsa**

**…/2016. (III. 30.) határozata**

a) A Társulási Tanács hozzájárul ahhoz, hogy a Társulás keretmegállapodást kössön a Magyar Telekom Nyrt-al (továbbiakban: Szolgáltató), a mobiltelefon szolgáltatással kapcsolatos szerződéses feltételekről.

b) A Társulás Tag Önkormányzatok a keretmegállapodás alapján köthetnek előfizetői megállapodást a Szolgáltatóval.

c) A Társulás az Önkormányzatok által kötött szolgáltatói megállapodásokért nem felel.

d) A keretmegállapodás szolgáltatási feltételei:

- a keretmegállapodás 2 éves előfizetői időszakra jön létre,

- előfizetők önkormányzatok, intézmények, az önkormányzat illetékességi területén székhellyel rendelkező egyesületek, alapítványok az alábbi (nettó) tarifaelemekkel:

Havi alapdíj: 1500 Ft

Díjcsomagban foglalt alapdíjas beszélgetés bármely belföldi irányba: 500 perc

Hálózaton belüli hívás esetén minden időben: 5 Ft

Belföldi, vezetékes hálózatba történő hívás esetén: 5 Ft

Belföldi, más mobil hálózatba történő hívás esetén 5 Ft

Hangpostás felhívása esetén: 0 Ft

SMS küldés belföldi hálózatba 5 Ft/db

Az előfizetés magába foglal 1 GB adatforgalomig mobil internetszolgáltatást.

Határidő: Azonnal

Felelős: Elnök